En 23-årig ung mand blev i nat stukket i halsen. Et opgør om penge resulterede i et knivslagsmål mellem to unge mænd. Opgøret skete i en lejlighed i Aagade i Aalborg.

Trængte ind i lejlighed Omkring kl. 02.40 natten til fredag, trængte en 23-årig ung mand ind i en 21-årigs lejlighed i Aagade. Opgør med kniv Den 23-årige har angiveligt penge tilgode hos den 21-årige, og de kommer op og toppes. Det resulterer i, at den de begge får snitsår på hænderne, og den 23-årige bliver skåret i halsen - dog ikke livstruende. Stjæler pung Han stikker af med den 21-åriges pung. Politiet finder ham kort efter på skadestuen, hvor han har søgt hen for at blive behandlet. Også den 21-årige bliver sidenhen behandlet på skadestuen. Begge befinder sig hos Nordjyllands Politi. Den 21-årige vil blive sigtet for farlig vold, og den 23-årige for tyveri.